**DRUŠTVO SVETOVALCEV ZA LAKTACIJO IN DOJENJE SLOVENIJE**

**Kocenova ulica 8, 3000 Celje**

**ZAPISNIK**

Rednega **ZBORA ČLANOV** društva, ki je bil v petek, **23. 5. 2014**, ob 18. 30 v Termah Dobrna, Dobrna 50, 3204 Dobrna.

Prisotni: Mihaela Baumkirher, Marta Borštnar, Borut Bratanič, Mateja Černelič, Irena Čevnik, Andreja Domjan Arnšek, Slavica Drame, Marija Eržen, Maja Gorjup Zdovc, Brigita Grum, Helena Ilijaš, Mateja Komočar, Katja Krvina, Nataša Kumer, Alojzija Lipovšek, Sreten Nakićenović, Vilma Novak, Tatjana Pavlin, Nataša Serušnik Petrič, Cvetka Skale, Irena Škrabec, Andreja Tekauc Golob, Renata Vettorazzi, Lidija Žalec.

Opravičili so se: Rada Hriberšek, Gordana Njenjić, Marija Ocvirk, Romana Vasiljević, Tita Stanek Zidarič.

**DNEVNI RED:**

1. Poročilo o delu društva in finančno poročilo za leto 2013 (predsednica Cvetka Skale).
2. Poročilo nadzornega odbora (Borut Bratanič) o poslovanju društva v letu 2013.
3. Predlog spremembe 23. člena statuta Društva svetovalcev za laktacijo in dojenje Slovenije.
4. Razprava.
5. Razrešitev predsednice društva in dosedanjih članov organov društva (UO, NO, komisij).
6. Predlog novega/e predsednika/ice društva in članov organov društva za obdobje 2014-2018 (UO, NO, komisije).
7. Predlog programa dela za leto 2014 in predlog finančnega plana za 2014.
8. Razprava.
9. Razno.

Gradivo za zbor članov so člani društva prejeli po elektronski pošti.

**Ad 1**

Predsednica društva Cvetka Skale je pozdravila navzoče člane društva in predlagala dnevni red, ki so ga prisotni soglasno sprejeli. Predsednica društva je predlagala tudi sestavo **delovnega predsedstva zbora članov:**

**Predsednica: Andreja Tekauc Golob in članici Tatjana Pavlin, Lidija Žalec**

**Zapisnikarica: Maja Gorjup Zdovc**

**Overitelj zapisnika: Borut Bratanič**

**SKLEP:**

**Vsi prisotni so soglasno potrdili delovno predsedstvo zbora članov, zato je to v nadaljevanju prevzelo delo.**

**Ad 2 in ad 3**

Delovna predsednica Andreja Tekauc Golob se je zahvalila za zaupanje in prosila predsednico društva, da predstavi poročilo o opravljenem delu društva in finančno poročilo za leto 2013 (glej prilogi št. 1 in 2). Poročili so vsi člani društva prejeli po elektronski pošti, skupaj z vabilom na zbor članov. Predsednica društva Cvetka Skale je prisotne seznanila z aktivnostmi in opravljenimi nalogami društva v letu 2013 in podala finančno poročilo za leto 2013. Poudarila je, da veliko težavo predstavlja neplačevanje članarin.

Poročilo nadzornega odbora o poslovanju društva v letu 2013 (glej prilogo št. 3) je podal predsednik nadzornega odbora Borut Bratanič. Člani nadzornega odbora so pregledali poslovanje društva v letu 2013 in ugotovili, da vse poteka zakonito, kot vsa leta doslej ter tako podali pozitivno mnenje.

Delovna predsednica je navzoče pozvala k spremembi 23. člena statuta društva, in sicer v delu, ki pravi, da je lahko predsednik društva izvoljen največ 2x zapovrstjo. V zakonu o društvih namreč nikjer izrecno ne piše, da je predsednik društva lahko izvoljen največ 2 x zapovrstjo.

**SKLEP:**

**Predlog spremembe so navzoči sprejeli s potrditvijo.**

**23. člen statuta Društva svetovalcev za laktacijo in dojenje Slovenije se tako odslej glasi: ''Predsednik društva zastopa in predstavlja društvo proti tretjim osebam, zvezam in organizacijam ter državnim in upravnim organom. Je hkrati tudi predsednik upravnega odbora in ga izvoli Zbor članov za dobo 4 let. Za svoje delo je odgovoren neposredno Zboru članov in upravnemu odboru''.**

**Ad 4 in ad 5**

Delovna predsednica je zbrane seznanila, da se dosedanji predsednici in članom organov društva izteka mandat ter prebrala dosedanje člane organov društva.

**SKLEP:**

**Zbor članov je soglasno razrešil predsednico društva in člane organov društva za obdobje 2010-2014.**

**Ad 6**

Delovna predsednica je zbor članov seznanila s predlogi za predsednika in za nove člane organov društva ter pozvala k razpravi. Omenila je, da sta članici UO Silvestra Hoyer in rada Hriberšek sporočili, da zaradi družinskih in službenih obveznosti ne bosta mogli več sodelovati v organih društva.

**SKLEP:**

**Zbor članov je soglasno potrdil novo vodstvo društva za obdobje 2014-2018:**

**Predsednica: Cvetka Skale**

**Člani UO: predsednica Cvetka Skale, Andreja Tekauc Golob, Renata Vettorazzi, Andreja Domjan, Ana Španinger, Romana Vasiljević (blagajničarka), Maja Gorjup Zdovc (tajnica).**

**Člani NO: predsednik Borut Bratanič ter članici Saša Jeram in Tatjana Pavlin.**

**Člani Disciplinske komisije: predsednica Andreja Domjan ter članici Marta Borštnar in Gordana Njenjić.**

**Komisija za izobraževanje: predsednica Renata Vettorazzi ter člana Mojca Jereb Kosi in Borut Bratanič.**

**Komisija za mednarodno sodelovanje: predsednica Andreja Tekauc Golob ter članici Marija Ocvirk in Cvetka Skale.**

**Ad 7**

Delovna predsednica je predsednico društva Cvetko Skale prosila, da poda predlog programa dela in predlog finančnega načrta za leto 2014.

Predsednica društva je zbrane seznanila s predlogom programa dela:

* **maja 2014 – redni ZBOR ČLANOV** v Termah Dobrna na Dobrni.
* **maja 2014 – 6. strokovno izobraževanje IBCLC svetovalcev na Dobrni – IBCLC svetovalci izboljšujemo znanje.** Udeleženci izobraževanja prejmejo CERP-e.

* **oktobra 2014 – mednarodni teden dojenja** – izdaja **posebnega** **letaka** na temo **Dojenje – zmaga za vse življenje** (temo določijo na WABA), v sodelovanju z NOSD aktivnosti v porodnišnicah (dnevni odprtih vrat, posebni kotički za matere), stojnice v središčih mest …
* **oktobra 2014** – sodelovanje z NOSD in pri pripravi tradicionalnega mednarodnega simpozija v Laškem. Udeleženci simpozija prejmejo CERP-e.
* **novembra 2014** – 1. del 100-urnega tečaja iz laktacije na Dobrni, letos bo že 10.
* Izdaja vsaj ene številke društvenega **glasila DOJENJE**.

* Sodelovali bomo pri **organizaciji in izvedbi izpita IBLCE julija 2014** v Mariboru.
* Aktivno bomo sodelovali pri pripravi in izvedbi tečaja: **Spodbujanje in podpora dojenju v novorojencem prijazni porodnišnici** (marec 2014 v Novi Gorici)

Navzoče je predsednica društva seznanila tudi s predlogom **finančnega plana društva za leto 2014:**

**PRIHODKI**

|  |  |
| --- | --- |
| Prenos iz leta 2012 | 181.44 |
| Članarina | 500,00 |
| Dobrna kotizazija Tečaj 13/14 | 1.800,00 |
| Dobrna – 6. IBCLC izobraževanje / maj | 1.500,00 |
| Dobrna kotizacija Tečaj 14/15 | 5.400,00 |
| Mestna občina Celje - razpis | 886,06 |
| Donacije | 430,00 |
| **Skupaj** | **10.697,50** |

**ODHODKI**

|  |  |
| --- | --- |
| Dobrna 13/14– najem dvorane, odmori, prireditev novi IBCLC | 1.570,00 |
| Dobrna 14/15 – najem dvorane, odmor | 2.600,00 |
| Dobrna (predavatelji, še za pretekla leta) | 1.900,00 |
| Dobrna – izobraževanje IBCLC – dvorana, tisk zbornika, potni stroški pred., obveščanje | 1.500,00 |
| Teden dojenja 14 – lektoriranje, računalniška priprava, tehnična ureditev, potni stroški, tisk letaka in glasila Dojenje 7 | 1.700,00 |
| CERP-i + kreditne točke | 200,00 |
| Zbor članov  | 200,00 |
| Plačilo spletne domene | 100,00 |
| Računovodske storitve | 272,00 |
| Materialni stroški (pisarniški material, PTT, fotokopiranje) | 457,50 |
| Provizija – bančne storitve | 198,00 |
| **Skupaj** | **10.697,50** |

**Ad 8**

Delovna predsednica Andreja Tekauc Golob je navzoče pozvala k razpravi.

Ker bo novembra letos že 10. tečaj iz laktacije, je predsednica društva Cvetka Skale, zbrane pozvala, da to razširijo v svojih okoljih, da bi se tečaja udeležilo čim več kandidatov. Prav tako je povedala, da je bilo društvo na razpisu Mestne občine Celje več kot uspešno, saj je namesto pričakovanih 886 evrov, prejelo v podpis pogodbo v znesku 1. 152 evrov. Delovna predsednica Andreja Tekauc Golob se je predsednici društva Cvetki Skale zahvalila za prizadevnost.

**SKLEP:**

**Prisotni so soglasno sprejeli predlog programa dela in predlog finančnega plana društva za leto 2014.**

**Ad 9**

Pod točko razno so navzoči razpravljali o višini članarine in bili enotni, da naj znaša 20 evrov.

Predsednica društva je izpostavila, da je bila članica društva Renata Vettorazzi izvoljena v odbor evropske zveze za dojenje Elacta. Renata Vettorazzi je nato na kratko predstavila delo v Elacti.

Predsednica društva Cvetka Skale je pozvala k določitvi terminov za opravljanje 100-urnega tečaja iz laktacije. V primeru, da bi se v okviru tečaja izkazala potreba po predavateljih, je člane društva vljudno prosila za udeležbo oziroma pomoč pri predavanjih.

Da bi bilo društvo še bližje doječim mamicam, je predsednica društva predlagala, da se v okviru društva ustanovi profil na priljubljenem omrežju Facebook.

**SKLEPI:**

1. **Članarina za leto 2014 znaša 20 evrov.**
2. **Termini za Tečaj laktacije so: 20. do 22. 11. 2014, 15. do 17. 1. 2015 ter 12. do 14. 2. 2014**
3. **Društvo svetovalcev za laktacijo in dojenje Slovenije bo odslej prisotno tudi na Facebooku, za kar bo skrbela članica UO Maja Gorjup Zdovc.**

Ob koncu zbora članov se je delovna predsednica Andreja Tekauc Golob navzočim zahvalila za sodelovanje in jih povabila, da nazdravijo nadaljnjemu uspešnemu delu.

PRILOGE:

* Št. 1: Poročilo o opravljenem delu društva za leto 2013,
* št. 2: finančno poročilo društva za leto 2013,
* št. 3: poročilo nadzornega odbora o delu društva v letu 2013.

Zapisala: Maja Gorjup Zdovc Delovna predsednica: Andreja Tekauc Golob

Overitelj zapisnika: Borut Bratanič Članici delovnega predsedstva: Tatjana Pavlin

 Lidija Žalec

V Celju, 26. 5. 2014